Παρακαλούνται οι **αναπληρωτές ΕΚΠΑΙΔΕΥΤΙΚΟΙ/ΕΕΠ/ΕΒΠ** που θα αναλάβουν υπηρεσία στις σχολικές μονάδες τοποθέτησής τους από την **1-9-2021 έως και στις 3-9-2021** :

1. να αναζητήσουν τα έντυπα πρόσληψης τους στην πλατφόρμα της Δ.Π.Ε ΑΧΑΙΑΣ, που βρίσκεται [εδώ](http://dipe.ach.sch.gr/dipe-forms/login.php)

(Οι ενδιαφερόμενοι αφού συμπληρώσουν το ΑΦΜ τους, πρέπει να πατήσουν το κουμπί «Στείλε μου» για να λάβουν κωδικό πρόσβασης στο email τους και στη συνέχεια με το ΑΦΜ και τον κωδικό που έλαβαν να πατήσουν «Είσοδος»)

2.να συμπληρώσουν όλα τα έντυπα που θα κατεβάσουν από την πλατφόρμα και να τα υπογράψουν **πρωτότυπα και στη συνέχεια να τα καταθέσουν στη σχολική μονάδα που θα αναλάβουν υπηρεσία**

**Ιδιαίτερη προσοχή θα πρέπει να δοθεί:**

1. Το έντυπο της Υ.Δ για τις βεβαιώσεις ιατρών συμπληρώνεται **μόνο σε περίπτωση** που δεν θα προσκομισθούν βεβαιώσεις ιατρών
2. Το σύνολο των εντύπων πρόσληψης καθώς και των δικαιολογητικών όπως αυτά έχουν αναρτηθεί σε προηγούμενη ανακοίνωση της Δ.Π.Ε. ΑΧΑΙΑΣ, θα κατατεθούν στη **Σχολική Μονάδα Τοποθέτησης** τους κατά την ανάληψη υπηρεσίας τους ( σε περίπτωση τοποθέτησης σε περισσότερες από μία σχολικές μονάδες, η ανάληψη γίνεται στη Σχολική Μονάδα με τις περισσότερες ώρες).
3. Η αίτηση αναγνώρισης προϋπηρεσίας καθώς και η αίτηση συνάφειας μεταπτυχιακού/διδακτορικού **θα πάρει πρωτόκολλο στη σχολική μονάδα** που θα αναλάβετε υπηρεσία.
4. H ανάληψη υπηρεσίας θα πρέπει να ολοκληρώνεται μέχρι τις **12.00** καθημερινά κατά τις ημέρες που έχουν οριστεί για ανάληψη υπηρεσίας στη δομή ή τη σχολική μονάδα τοποθέτησης, προκειμένου στη συνέχεια να διενεργούνται οι απαραίτητες επεξεργασίες για τη μαζική ενημέρωση του συστήματος ΕΡΓΑΝΗ. Μέχρι τη συγκεκριμένη ώρα θα πρέπει να έχει ολοκληρωθεί η ψηφιακή σήμανση ανάληψης υπηρεσίας στο **Myschool από τον Διευθυντή της σχολικής μονάδας**, και η αποδοχή ψηφιακής σύμβασης από τους αναπληρωτές, μέσω της εφαρμογής **anaplirotes.gov.gr** της Ενιαίας Ψηφιακής Πύλης της Δημόσιας Διοίκησης. **Σε διαφορετική περίπτωση, δεν διασφαλίζεται η ανάληψη υπηρεσίας του τη** **συγκεκριμένη ημέρα.**

Για περισσότερες πληροφορίες μπορείτε να επισκέπτεστε την ιστοσελίδα του ΥΠΑΙΘ https://www.minedu.gov.gr/anaplirotes